b'\n_START_ARTICLE_\nVasilij Petrovi\xc4\x8d Obolenski\n_START_SECTION_\n\xc5\xbdivljenje\n_START_PARAGRAPH_\nLeta 1783 je bil vpisan v voja\xc5\xa1ko slu\xc5\xbebo in sicer v Nar\xc5\xa1ki pehotni polki. 25. junija 1785 je bil povi\xc5\xa1an v zastavnika, 4. julija istega leta v podporo\xc4\x8dnika in 12. avgusta 1785 v stotnika._NEWLINE_Leta 1792 je bil odpu\xc5\xa1\xc4\x8den iz voja\xc5\xa1ke slu\xc5\xbebe s \xc4\x8dinom majorja. Ponovno je bil sprejet v vojsko leta 1801 in sicer v Olonecki mu\xc5\xa1ketirski polk, s katerim se je udele\xc5\xbeil bojev s Francozi leta 1805 in 1806-07._NEWLINE_14. oktobra 1811 je bil povi\xc5\xa1an v polkovnika in bil preme\xc5\xa1\xc4\x8den v ulanski polk; postal je adjutant princa Georgija Gol\xc5\xa1tejn-Oldenburga. Od 5. junija 1812 naprej je sodeloval pri ustanavljanju rednih polkov ukrajinskih Kozakov. \xc5\xbde \xc4\x8dez dva dni je bil imenovan za poveljnika 3. ukrajinsko-koza\xc5\xa1kega polka in 24. februarja 1813 za poveljnika 3. ukrajinskega polka. 28. septembra istega leta je bil povi\xc5\xa1an v generalmajorja._NEWLINE_1. septembra 1814 je postal poveljnik 2. brigade Ukrajinske koza\xc5\xa1ke divizije. Od 26. oktobra 1816 do 19. januarja 1822 je opravljal dol\xc5\xbenost poveljnika 2. armade.'